Ir-Regolament tal-Kunsill (KE) Nru 2559/2001
tas-17 ta' Diċembru 2001
li jemenda r-Regolament (KE) Nru 2505/96 li jiftaħ u jipprovdi għall-amministrazzjoni tal-kwoti awtonomi tat-tariffi tal-Komunità għal ċerti prodotti agrikoli u industrijali
IL-KUNSILL TA' L-UNJONI EWROPEA
Wara li kkunsidrat it-Trattat li jistabbilixxi l-Komunità Ewropea, u b'mod partikolari l-Artikolu 26 miġjub fih,
Wara li kkunsidra l-proposta mill-Kummissjoni,
Billi:
(1) Bis-saħħa tar-Regolament (KE) Nru 2505/96 [1], il-Kunsill fetaħ il-kwoti tat-tariffi tal-Komunità għal ċerti prodotti agrikoli u industrijali d-domanda tal-Komunità għall-prodotti in kwistjoni għandha tintlaqa' taħt l-aktar kondizzjonijiet favorevoli. Il-kwoti tat-tariffi tal-Komunità għandhom għalhekk jinfetħu b'rati mnaqqsa jew ta' żero ta' dazji għall-volumi xierqa, u jkunu estiżi fil-każ ta' ċerti kwoti tat-tariffi eżistenti, filwaqt li jkun evitat kull tfixkil fis-swieq għal dawn il-prodotti.
(2) M'għadux aktar fl-interess tal-Komunità li tinżamm kwota tat-tariffa tal-Komunità fuq xi prodotti koperti bir-Regolament ta' hawn fuq, u dawk il-prodotti għandhom għalhekk jitneħħew mit-tabella fl-Anness I.
(3) Minħabba n-numru kbir ta' emendi li sejrin jidħlu fis-seħħ fl-1 ta' Jannar 2002 u sabiex ikunu ċċarati l-affarijiet lill-utent, it-tabella fl-Anness I ta' l-imsemmi Regolament għandha tiġi sostitwita bit-tabella fl-Anness li jinsab ma' dan ir-Regolament.
(4) Wara li tkun ikkunsidrata l-importanza ekonomika ta' dan ir-Regolament il-bażi ta' l-urġenza pprovduta fil-punt 1.3 tal-Protokoll anness mat-Trattat dwar l-Unjoni Ewropea u tat-Trattati li jistabbilixxu l-Komunitajiet Ewropej dwar ir-rwol tal-parlamenti nazzjonali fl-Unjoni Ewropea għandha tkun invokata,
(5) Ir-Regolament (KE) Nru 2505/96 għandu għalhekk ikun emendat,
ADOTTA DAN IR-REGOLAMENT:
Artikolu 1
It-tabella fl-Anness I li jinsab mar-Regolament (KE) Nru 2505/96 hija b'dan sostitwita bit-tabella mniżżla fl-Anness li jinsab ma' dan ir-Regolament.
Artikolu 2
Dan ir-Regolament jidħol fis-seħħ fil-jum ta' wara mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Jibda jgħodd mill-1 ta' Jannar 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Diċembru 2001.